สวัสดีครับ ผมมีเพศสัมพันธ์กับแฟน แต่ใส่ถุงยางป้องกันทุกอย่าง พอเสร็จภารกิจก็ตรวจสอบว่าถุงยางรั่วมั้ย ปรากฏว่าไม่รั่วครับ แต่แฟนมีอาการคล้ายคนท้อง มีเลือดออกทางช่องคลอดเลือดมีสีคล้ำ ประจำเดือนเหมือนจะมาน้อยกว่าปกติด้วย อาการแบบนี้จะท้องมั้ยครับ
สวัสดีค่ะ การมีเพศสัมพันธ์แต่ป้องกันด้วยถุงยางอนามัยตลอดการมีเพศสัมพันธ์ ไม่มีถุงยางขาดหรือรั่วนั้น มีโอกาสตั้งครรภ์ได้น้อยมาก น้อยกว่า 2% ค่ะอาการเลือดออกทางช่องคลอดและประจำเดือนมาน้อยกว่าปกตินั้น คงต้องดูว่าเป็นเลือดที่ออกมาตามรอบเดือนหรือไม่ ถ้ามาตามรอบเดือน ห่าง 22-35 วันจากครั้งก่อน มาประมาณ 2-5 วันแล้วหยุด ก็น่าจะเป็นเลือดประจำเดือนตามปกติ ไม่ได้้มีการตั้งครรภ์ แต่หากเป็นเลือดที่ออกผิดปกติระหว่างรอบเดือน อาจจะมีสาเหตุอื่นๆเช่น ภาวะแทรกซ้อนของการตั้งครรภ์ การติดเชื้อหรือมีเนื้องอกของอวัยวะภายในอุ้งเชิงกรานเป็นต้น ควรรีบไปพบแพทย์เพื่อตรวจเพิ่มเติมเบื้องต้นอาจซื้อชุดตรวจครรภ์ทางปัสสาวะมายืนยันได้เองก่อนเบื้องต้น ให้ผลบวกได้ 10-14 วันหลังปฏิสนธิ งดการมีเพศสัมพันธ์ ยังไม่ซื้อยาปรับฮอร์โมนใดๆมาใช้เอง